**Құдаймен татуласатын кез келді**

***«Бірақ Оны қабылдап, Оған сенім артқандардың бәрін Ол Құдайдың рухани балалары болуға құқықты етті.»***

***(Жохан 1:12)***

Swiss Air ұшағы Ньюфаундленд жағалауына құлаған кезде, ұшақтағы қара монитор, ұшқыштың ұшақтың үлкен проблемаға тап болғанын түсінген сәттен бастап, ұшақтағы адамдардың өліміне әкелген апатқа дейін он алты минут өткенін көрсетті. Он алты минут — бір сағаттың төрттен бір бөлігі. Құдаймен татуласып, тәубе ету үшін он алты-ақ минут уақыт.

Біз, әрине, қайтыс болатын күніміз ешқашан келмейтіндей өмір сүретінімізге қарамастан, әйтеуір бір күні өлетінімізді түсінеміз. Орта ғасырлардағы діни қызметкер Томас а Кемпис: «Өлім сағатында қорқыныштан гөрі қуаныш сезімінде болу үшін, қазірден бастап әрекет етіңдер» деп шақырды. Әрине, сағат тілінің біз үшін қашан тоқтайтынын ешкім білмейді, мүмкін, Swiss Air ұшағында болғандар да өмірлерінің он алты минутасы қалғанын білмеген шығар. Сол себепті дәл қазір Құдаймен татуласу керек.

Егер сіз он алты минут қана өмір сүретінін білсеңіз, не істер едіңіз? Титаник батып бастаған кезде, кейбіреулер бұрышта ілулі тұрған сурет жақтауларын түзетіп жүрді. Бірақ жанып жатқан ғимараттың ішінде есі дұрыс ешкім гүл суармайтын шығар.

Сұрақ: Құдаймен татуласуға он алты минут жеткілікті ме? Айтайын дегенім, сіз он алты минут ішінде тәубе етуіңіз керек нәрселердің бәрін түгелдей айтып шығуға үлгересіз бе? Бұл сұраққа былай деп жауап беріп көрейін. Иса Мәсіх айқышта болғанда, онымен бірге екі ұры да айқышқа шегеленді. Олардың бірі: «Иса, Патшалығыңызға кіргенде мені есіңізге ала көріңіз»,— деп айқайлады. Иса бірден: «Саған шындығын айтамын: бүгін-ақ Менімен бірге жұмақта боласың!» — деп жауап берді. Бұл он алты минут емес, он алты секундқа ғана созылған болар.